S-139/2023

Mál þetta, sem dómtekið var 20. september sl., er höfðað með ákæru, útgefinni af lögreglustjóranum á höfuðborgarsvæðinu 10. janúar 2023, á hendur V-kk-þgf H-x-x G-kk-þgf[...]

I.

Fyrir umferðar- og fíkniefnalagabrot með því að hafa, fimmtudaginn 16. desember 2021, ekið bifreiðinni [...]sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóðsýni mældist vínandamagn 0,8 6 ‰ og amfetamín 475 ng/ml) [...] í Reykjavík, þar sem lögregla stöðvaði aksturinn og á sama tíma haft í vörslum sínum 0,17 gaf amfetamíni, sem lögregla fann við öryggisleit á ákærða.

Telst háttsemi þessi varða við 1., sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

II.

Fyrir umferðar- og fíkniefnalagabrot með því að hafa, laugardaginn 5. febrúar 2022, ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóðsýni mældist vínandamagn 0,79 ‰ og amfetamín 495 ng/ml) [...]í Mosfellsbæ, þar sem lögregla stöðvaði aksturinn og á sama tíma haft í vörslum sínum 13,05 gaf amfetamíni, sem lögregla fann við leit í bakpoka ákærða.

Telst háttsemi þessi varða við 1., sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

III.

Fyrir umferðar- og fíkniefnalagabrot með því að hafa, mánudaginn 4. júlí 2022, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 495 ng/ml), gegn einstefnu [...] í Mosfellsbæ, þar sem lögregla stöðvaði aksturinn og á sama tíma haft í vörslum sínum 5,67 gaf amfetamíni, sem lögregla fann við leit í bifreiðinni.

Telst háttsemi þessi varða 3. mgr. 7. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr. reglugerðar um ávana-og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019.

Þann 28. febrúar 2023 gaf lögreglustjórinn á höfuðborgarsvæðinu út ákæru á hendur ákærða og var meðferð málanna sameinuð sbr. 1. mgr. 169. gr. laga nr. 88/2008 um meðferð sakamála. Ákærði er þar ákærður „ I.

Fyrir umferðarlagabrot með því að hafa, fimmtudaginn 17. júní 2021, ekið bifreiðinni [...]sviptur ökurétti [...]í Borgarbyggð, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

M: 313-2021-009210

II.

Fyrir líkamsárás með því að hafa [...], á veitingastaðnum [...], veist með ofbeldi að A, slegið hann með krepptum hnefa í andlitið þannig hann féll á gólfið og skömmu síðar, fyrir utan veitingastaðinn, veist aftur með ofbeldi að A, slegið hann með krepptum hnefa í andlitið þannig hann féll í jörðina og sparkað í höfuð hans, með þeim afleiðingum að hann hlaut mar á vinstra eyra, 3 cm stóran skurð á vinstri neðri vör og 2 cm stóran skurð á slímhús á innanverðri hægri efri vör.

M: 313-2021-010881

Telst þessi háttsemi ákærða varða við 1. mgr. 217. gr. almennra hegningarlaga nr.

19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Þann 4. apríl 2023 gaf lögreglustjórinn á höfuðborgarsvæðinu út ákæru á hendur ákærða og var meðferð málanna sameinuð, sbr. 1. mgr. 169. gr. laga um meðferð sakamála. Ákærði er þar ákærður „fyrir skjala- og umferðarlagabrot með því að hafa, fimmtudaginn 12. maí 2022, sett í blekkingarskyni [rangt skráningarmerki] á þunga bifhjólið [...], en merkið tilheyrði fellihýsi [...], og ekið því þannig sviptur ökurétti [...]í Mosfellsbæ, þar sem akstrinum lauk með umferðaróhappi.

Telst háttsemi þessi varða við 1. mgr. 157. gr. almennra hegningarlaga nr. 19/1940 og 1. mgr. 58. gr., sbr. 1. mgr. 95. gr. umferðarlaga nr. 77/2019.

M: 007-2022-24308

Þess er krafist að ákærði verði dæmdur til refsingar og til greiðslu alls sakarkostnaðar.“

Þann 6. september 2023 gaf lögreglustjórinn á höfuðborgarsvæðinu út ákæru á hendur ákærða og var meðferð málanna sameinuð, sbr. 1. mgr. 169. gr. laga um meðferð sakamála. Ákærði er þar ákærður „fyrir umferðarlagabrot með því að hafa, þriðjudaginn 11. júlí 2023, ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóðsýni mældist vínandamagn 1,58 ‰ og amfetamín 605 ng/ml) [...]í Reykjavík, þar sem lögregla hafði afskipti af ákærða.

Telst háttsemi þessi varða við 1., sbr. 3. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

M: 007-2023-40113

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019.

I 1. Málið var úthlutað dómara 1. mars 2023 sem hafði fram að því ekki haft nein afskipti af meðferð málsins.

2. Við upphaf aðalmeðferðar afturkallaði ákæruvaldið ákæru dags. 6. september 2023.

Jafnframt breytti ákærði afstöðu sinni til ákæru dags. 28. febrúar 2023 og játaði sök samkvæmt henni.

3. Ákærði krefst þess að hann verði dæmdur til vægustu refsingar er lög leyfa og verjandi ákærða krefst þóknunar sér til handa að mati dómsins.

II

4. Ákærði hefur skýlaust játað fyrir dómi að hafa framið brot þau sem honum eru gefin að sök í framangreindum ákærum. Um málsatvik vísast til ákæruskjala. Er játning ákærða studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008 og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök. Brot ákærða eru réttilega heimfærð til refsiákvæða í ákærunum.

III

5. Ákærði er fæddur [...]. Samkvæmt framlögðu sakavottorði, dags. 5. september 2023, var ákærði dæmdur í 6 mánaða fangelsi, skilorðsbundið í tvö ár, með dómi héraðsdóms [...]2011, fyrir akstur undir áhrifum ávana- og fíkniefna og líkamsárás sem talin var varða við 2. mgr. 218. gr. almennra hegningarlaga nr. 19/1940. Þá var ákærði dæmdur í 8 mánaða fangelsi með dómi héraðsdóms [...]2013 m. a. fyrir akstur undir áhrifum ávana-og fíkniefna og líkamsárásar. Var framangreindur skilorðsdómur þá dæmdur upp. Þá var ákærði [...] 2013 dæmdur í þriggja mánaða fangelsi vegna líkamsárásar. Var ákærða síðan veitt reynslulausn af eftirstöðvum refsingar vegna tveggja framangreindra dóma, 110 dögum, skilorðsbundið í eitt ár, [...] 2014. Ákærði gekkst því næst undir greiðslu sektar með lögreglustjórasátt [...]2014 vegna aksturs sviptur ökurétti. Síðan var ákærði dæmdur í 5 mánaða fangelsi, með dómi héraðsdóms [...] 2020, m. a. fyrir akstur undir áhrifum áfengis og ávana- og fíkniefna og akstur sviptur ökurétti. Loks var ákærði dæmdur í 12 mánaða fangelsi, með dómi héraðsdóms [...] 2021, fyrir akstur undir áhrifum áfengis og ávana- og fíkniefna og akstur sviptur ökurétti. Eru brot ákærða, samkvæmt ákæru dags. 28. febrúar 2023, hegningarauki við framangreindan dóm, sbr. 78. gr. almennra hegningarlaga. Að öðru leyti kemur sakarferill ákærða ekki til skoðunar við ákvörðun refsingar í máli þessu.

6. Samkvæmt 3. mgr. 71. gr. almennra hegningarlaga falla ítrekunaráhrif brots niður ef liðið hafa fimm ár frá því að sökunautur hefur tekið út fyrri refsinguna, eða frá því að hún hefur fallið niður eða verið gefin upp, þangað til hann fremur síðara brotið. Samkvæmt því byrjaði fimm ára fyrningarfrestur umferðarlagabrota sem ákærði var sakfelldur fyrir með dómi [...]2013 að líða [...]2014 þegar ákærða var veitt framangreind reynslulausn. Ítrekunaráhrif voru því ekki fallin niður þegar ákærði framdi þau umferðarlagabrot sem hann var sakfelldur fyrir með dómi [...]2020.

7. Við ákvörðun refsingar nú er við það miðað að ákærði hafi í fimmta sinn, eftir að hann varð fullra 18 ára og innan ítrekunartíma, sbr. 3. mgr. 71. gr. almennra hegningarlaga, gerst sekur um akstur undir áhrifum ávana- og fíkniefna og/eða áfengis og í fjórða sinn gerst sekur um akstur sviptur ökurétti. Brot þau sem ákærði er nú sakfelldur fyrir framdi hann eftir að framangreindur dómur var kveðinn upp [...] 2021, utan brots samkvæmt ákæru frá 28. febrúar 2023, eins og að framan er rakið, en samkvæmt I. kafla hennar er ákærði ákærður fyrir akstur sviptur ökurétti. Eru umferðarlagabrot hans nú því að öðru leyti ítrekuð annars vegar í fjórða sinn hvað varðar akstur undir áhrifum ávana- og fíkniefna og/eða áfengis og hins vegar þriðjasinn hvað varðar akstur sviptur ökurétti. Þáer einnig litið til þess við ákvörðun refsingar að brot ákærða samkvæmt II. kafla ákæru dags. 28. febrúar 2023 beindist að lífi og heilsu brotaþola en ákærði bæði sló og sparkaði í höfuð hans, sbr. 1., 3. og 6. töluliður 1. mgr. 70. gr. almennra hegningarlaga. Til refsimildunar er litið til þess að ákærði játaði brot sín skýlaust.

8. Með hliðsjón af framangreindu, sakarefni þessa máls, dómvenju, 77. og 78. gr. almennra hegningarlaga þykir refsing ákærða hæfilega ákveðin 12 mánaða fangelsi. Vegna sakarferils ákærða eru ekki efni til að skilorðsbinda dæmda refsingu.

9. Með vísan til lagaákvæða í ákæru er áréttuð ævilöng svipting ökuréttar ákærða. Ekki er gerð krafa um upptöku haldlagðra fíkniefna í ákæru dags. 10. janúar 2023.

10. Ákærði greiði málsvarnarþóknun skipaðs verjanda síns, S-kk-ef S-kk-ef lögmanns, 600.000 krónur, að meðtöldum virðisaukaskatti, og 369.011 krónur í annan sakarkostnað.

11. Af hálfu ákæruvaldsins flutti málið K-x-x K-x-x saksóknarfulltrúi.

12. S-kvk-nf E-kvk-nf K-kvk-nf héraðsdómari kveður upp dóm þennan.

DÓMSORÐ:

Ákærði, V-kk-nf H-x-x G-kk-nf, sæti fangelsi í 12 mánuði.

Ævilöng svipting ökuréttar ákærða er áréttuð.

Ákærði greiði málsvarnarþóknun skipaðs verjanda síns, S-kk-ef S-kk-ef lögmanns, 600.000 krónur, og 369.011 krónur í annan sakarkostnað.

S-kvk-nf E-kvk-nf K-kvk-nf